# Refleksjonsnotat tema 8

Dette temaet synes jeg var veldig gøy og jeg synes jeg har lært mye. Jeg begynte å forstå litt av JavaScript i tema 6, men under dette temaet falt mer på plass og jeg merker jeg har en god forståelse av hva som skjer og hvorfor i koden jeg har skrevet.

Jeg lærte hvordan man skulle bruke funksjoner med en eller flere verdier i parentesen. Jeg lærte at man kan lage en funksjon en gang og bruke den flere ganger med ulike verdier slik at man har en ryddigere kode. Jeg brukte en slik funksjon nå blant annet fordi jeg hadde noen verdier som lå inne i en funksjon som jeg ønsket å bruke videre i koden.

Dette var også ganske tidlig i koden min så for å løse problemet måtte store deler av koden min inn i en annen funksjon, som opprinnelig gjorde så koden min ble unødig stor og vanskelig å lese. For å løse det problemet måtte jeg strukturere koden min på en mer organisert måte som også gjorde så jeg lærte mer om hvordan jeg burde skrive kode på en oversiktlig måte.

Jeg lærte hvordan jeg skulle gjøre mer avanserte mattestykker i JS. Jeg fant ut at når zoomen i mapbox øker med en vil kartet zoome seg inn til 1/4. Jeg brukte den informasjonen og mattekunnskapene mine fra tidligere studier til å lage en formel jeg kunne bruke for å finne den perfekte zoomen basert på hvor markeringene mine på kartet er. Av dette lærte jeg både hvordan man skriver matteformler i JS og hvordan man kan bruke matte for å forbedre brukervennligheten til en app.

Jeg lærte også hvordan man kan bruke electron.